CELEX: 32001D0651
Language: bg
Date: 2001-08-21 00:00:00
Title: Решение на Комисията от 21 август 2001 година относно установяване на типичното стандартно отклонение при идентични условия на производство в маслеността на маслото, внасяно от Нова Зеландия съгласно член 5 от Регламент (ЕО) № 1374/98 на Комисията относно определяне на подробни правила за прилагане на режима на внос и откриване на тарифни квоти за мляко и млечни продукти и за отмяна на Решение 2000/432/EО (нотифицирано под номер C(2001) 2175)

Важна правна забележка

|

32001D0651

Официален вестник n° L 229 , 25/08/2001 стр. 0024 - 0025 специално чешко издание глава 3 том 33 стр. 325  - 326 специално испанско издание глава 3 том 33 стр. 325  - 326 специално унгарско издание глава 3 том 33 стр. 325  - 326 специално литвийско издание глава 3 том 33 стр. 325  - 326 LV.ES глава 3 том 33 стр. 325  - 326 MT.ES глава 3 том 33 стр. 325  - 326 PL.ES глава 3 том 33 стр. 325  - 326 SK.ES глава 3 том 33 стр. 325  - 326 специално словенско издание глава 3 том 33 стр. 325  - 326

		20010821Решение на Комисиятаот 21 август 2001 годинаотносно установяване на типичното стандартно отклонение при идентични условия на производство в маслеността на маслото, внасяно от Нова Зеландия съгласно член 5 от Регламент (ЕО) № 1374/98 на Комисията относно определяне на подробни правила за прилагане на режима на внос и откриване на тарифни квоти за мляко и млечни продукти и за отмяна на Решение 2000/432/EО(нотифицирано под номер C(2001) 2175)(2001/651/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти [1], последно изменен с Регламент (ЕО) № 1670/2000 [2],като взе предвид Регламент (ЕО) № 1374/98 на Комисията от 29 юни 1998 г. относно определяне на подробни правила за прилагане на режима на внос и откриване на тарифни квоти за мляко и млечни продукти [3], последно изменен с Регламент (ЕО) № 594/2001 [4], и по-специално член 9, параграф 9 от него,като има предвид, че:(1) Приложение XI към Регламент (ЕО) № 1374/98 установява процедура за проверка на маслеността на маслото от Нова Зеландия, пускано в свободно обращение в Общността по настоящата квота, определена под номер 35 от приложение I към упоменатия регламент. Тази процедура се базира на статистически принципи. Съществен елемент на тази процедура е използването на типично стандартно отклонение, при идентични условия на производство, в маслеността на маслото, произведено съгласно дефинирана спецификация в определено производствено предприятие и което е известно предварително на контролните органи в държавите-членки, в които се представя декларацията за освобождаването за свободно обращение в Общността.(2) "The Food Assurance Authority" на Министерството на земеделието и горите на Нова Зеландия (MAF Food) уведоми Комисията с писмо от 1 юни 2000 г. за типичното стандартно отклонение за всички спецификации на продукти в шест производствени предприятия в съответствие с член 28, параграф 1, буква e) от Регламент (ЕО) № 1374/98. На базата на член 9, параграф 9 от същия регламент типичното стандартно отклонение бе одобрено с Решение 2000/432/EО на Комисията [5].(3) С писмо от 29 септември 2000 г."The Food Assurance Authority" на Министерството на земеделието и горите на Нова Зеландия (MAF Food) уведоми Комисията за ревизираното типично стандартно отклонение при идентични условия на производство за всички спецификации на продуктите в пет производствени предприятия в съответствие с член 28, параграф 1, буква e) от Регламент (ЕО) № 1374/98. Процедурата за изчисление, която се използва за установяването на типичното стандартно отклонение при идентични условия на производство за всички спецификации на продуктите, е ревизирана, тъй като не е взет предвид съществен елемент на това стандартно отклонение. В допълнение едно от посочените шест производствени предприятия вече не произвежда масло по настоящата квота. Ревизираните данни бяха предмет на проверка и последващи обсъждания с органите на Нова Зеландия, които накрая доведоха до потвърждение от органите на Нова Зеландия, в писмо от 20 юли 2001 г., на данните, които бяха съобщени преди това.(4) В приложение на член 9, параграф 9 от Регламент (ЕО) № 1374/98 е необходимо да бъдат одобрени и съобщени на държавите-членки новите стойности на типично стандартно отклонение при идентични условия на производство, както и да бъде определена за дата на влизането им в сила 22 август 2001 г. В същото време, от гледна точка на яснотата, Решение 2000/432/EО би следвало да бъде отменено,ПРИЕ НАСТОЯЩОТО РЕШЕНИЕ:Член 1Типичните стандартни отклонения при идентични условия на производство, съобщени на Комисията от MAF Food, Нова Зеландия, с писмо от 29 септември 2000 г. и изброени в приложението към настоящото решение, са одобрени. Те се прилагат за внос на масло, по отношение на който от 22 август 2001 г. се издават сертификати IMA 1.Член 2Отменя се Решение 2000/432/EО.То продължава да се прилага за внос на масло, по отношение на който преди 22 август 2001 г. са издадени сертификати IMA 1.Член 3Адресати на настоящото решение са държавите-членки.Съставено в Брюксел на 21 август 2001 година.За КомисиятаFranz FischlerЧлен на Комисията[1] ОВ L 160, 26.6.1999 г., стр. 48.[2] ОВ L 193, 29.7.2000 г., стр. 10.[3] ОВ L 185, 30.6.1998 г., стр. 21.[4] ОВ L 88, 20.3.2001 г., стр. 7.[5] ОВ L 170, 11.7.2000 г., стр. 16.--------------------------------------------------20010821ПРИЛОЖЕНИЕТипични стандартни отклонения на масленост на маслото при идентични условия на производство, произведено в Нова Зеландия и предназначено за свободно обращение в Европейската общност по настоящата квота, предвидена под номер 35 от приложение I към Регламент (ЕО) № 1374/98Име на предприятие | Регистрационен номер на предприятие | Номер на спецификация | Типично стандартно отклонение |1 | 2 | 3 | 4 |Kiwi Dairy Products Ltd, Kauri | 2000 | 0905 | 0,160 |Anchor Products Ltd (Te Awamutu) | 5572 | 0081 | 0,175 |0084 | 0,173 |Kiwi Tasman Cooperative Dairies Ltd | 146 | 0081 | 0,172 |0084 | 0,172 |Westland Cooperative Dairy Co. Ltd | 143 | 0081 | 0,170 |0084 | 0,170 |Kiwi Dairy Products Ltd Hawera | 47 | 0081 | 0,175 |0084 | 0,175 |--------------------------------------------------